En 2013, Messi estió investigau por sospeitas d'evasión fiscal. As interpresas extraterritorials en os paradisos fiscals en Uruguay y Belice estioron utilizadas pa evadir 4,1 millons d'euros en impuestos relazionaus con gananzias de patrocinio entre 2007 y 2009. Messi, que alegó ignorar o suposau sistema, pagó voluntariamén 5,1 millons d'euros en agosto de 2013. En mayo de 2016 estió chuzgau chunto a lo suyo pai por tres cargos d'evasión fiscal. Dos meses más tarde, o 6 de chulio, Messi y o suyo pai estioron declaraus culpables de frau fiscal y estioron sentenziaus a una pena de 21 meses de prisión y respectivamén condenaus a pagar 1,7 millons d'euros y 1,4 millons d'euros en piñoras. Si bien o Ministerio Fiscal no consideraba que i ese motivos pa acusar a Messi, l'Avogazía d'o Estau española se convirtió en a unica parte acusadora, tot y con as suyas declarazions que no teneba conoixenzia de garra d'as transazions que se yeran fendo con os suyos diners. Fren a o chuez, dizió: "Nomás me dedico a chugar a lo futbol".